Diari Oficial de la Generalitat Valenciana


Sumari del DOGV 6984, del 13-03-2013 (2013/2354)

Aprovació del programa d'actuació integrada per al desenvolupament de la unitat d'execució D-1, 2, 4 redelimitada de sòl urbà industrial del pla general.
---------------------------------------------------------------------------------------------------------------------------------------------------------

### Dades del document

Número de DOGV
:   6984

Data del DOGV
:   13-03-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/2354


Data del document
:   10-03-2013

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Aprovació del programa d'actuació integrada per al desenvolupament de la unitat d'execució D-1, 2, 4 redelimitada de sòl urbà industrial del pla general. [2013/2354]  
El Ple de l'Ajuntament, en data 5 d'abril de 2012, ha adoptat acord amb la següent part dispositiva:  
«Primer. Estimar parcialment les al·legacions formulades per Urbanizadora Vistamar, SA, en data 1 de juliol de 2011 (RE 12544) i desestimar les restants, formulades durant el període d'informació pública, de l'alternativa tècnica del programa d'actuació integrada per al desenvolupament de la unitat d'execució D-1, 2, 4 redelimitada de sòl urbà industrial del Pla General de Borriana, pels motius exposats en l'informe tècnic més amunt transcrit.  
Segon. Aprovar el programa d'actuació integrada per al desenvolupament de la unitat d'execució D-1, 2, 4 redelimitada de sòl urbà industrial, delimitat al nord, sector de sòl urbanitzable industrial NPI-5 i, en part, resta de la unitat d'execució D-1, 2, 4; al sud, camí Vell de València; a l'est, la ronda límit del sòl urbà residencial i, a l'oest, l'abans esmentat sector industrial NPI-5. Formen l'alternativa tècnica de l'esmentat programa un pla de reforma interior i un projecte d'urbanització, que queden igualment aprovats, si bé respecte d'este últim amb les següents condicions tècniques, ja assenyalades en l'informe tècnic de 4 d'octubre de 2011:  
- En la instal·lació d'aigua potable s'han de desplegar les canonades en tots els vials, i s'ha d'adaptar el disseny definitiu de la xarxa, peces especials i connexions a les especificacions de la companyia subministradora.  
- La xarxa viària ha d'incorporar les partides necessàries per a constituir els sobretalussos de sustentació de les voreres o, si és el cas, els murs de contenció i delimitació del límit de la UE.  
- S'han d'incloure en el pressupost les connexions domiciliàries de clavegueram.  
- Es reitera la validesa de la resta de condicionants tècnics i genèrics establits en les bases per al desenvolupament del present PAI, el compliment dels quals ha de ser supervisat durant la seua execució.  
Tercer. Adjudicar la condició d'urbanitzador, per al desplegament i l'execució del programa d'actuació integrada de la unitat d'execució D-1, 2, 4 redelimitada de sòl urbà del pla general, a l'Agrupació d'Interés Urbanístic Camí Vell de València, amb CIF B43863210 i domicili a l'avinguda de Jaime Chicharro, número 4, oficina K, de Borriana, d'acord amb l'alternativa tècnica presentada el 17 de novembre de 2011 (RE 19100) i la proposició juridicoeconòmica presentada el 10 de febrer de 2012 (RE 1974), quedant condicionada que se subscriguen els compromisos i s'assumisquen les obligacions per mitjà de la formalització del contracte, prèvia presentació de la garantia que s'expressarà.   
  
Quart. Requerir l'Agrupació d'Interés Urbanístic Camí Vell de València perquè en el termini de 15 dies, comptadors des de la notificació del present acord, preste garantia, real o financera, per import de 167.003,15 euros que, juntament amb els 38.500 euros ja ingressats com a garantia provisional, sumen el 10% de les càrregues d'urbanització, IVA no inclòs. Així mateix, ha d'aportar justificant d'alta en l'impost sobre activitats econòmiques com a promotor immobiliari de terrenys (epígraf 833.1) i compromís exprés d'assumir el pagament de les taxes per prestació de serveis urbanístics que resulten exigibles d'acord amb el que disposen les corresponents ordenances fiscals.  
La garantia establida en este dispositiu té el caràcter de definitiva i pot prestar-se en qualsevol de les formes previstes en l'article 96 del Text Refós de la Llei de Contractes del Sector Públic, si bé es fa constar que no s'admeten avals l'entitat avalista dels quals siga la Societat de Garantia Recíproca de la Comunitat Valenciana, per estar declarada la situació de mora amb este Ajuntament, segons va acordar la Junta de Govern Local en sessió realitzada en data 8 de febrer de 2010.  
  
Cinqué. Advertir a l'Agrupació d'Interés Urbanístic Camí Vell de València que el compliment del que preveu el dispositiu anterior és condició per a la formalització del contracte, que ha de produir-se en el termini d'un mes a partir de la notificació de la present resolució.  
  
Sisé. Remetre certificat d'este acord a la Conselleria d'Infraestructures, Territori i Medi Ambient, adjuntant en suport digital una còpia completa i diligenciada de la proposició juridicoeconòmica, del pla de reforma interior i del contracte que se subscriga entre l'Ajuntament i l'urbanitzador. Estos dos últims documents s'han de remetre així mateix en format paper.  
Seté. Remesa la documentació del dispositiu anterior, ordenar la publicació d'este acord en el Diario Oficial de la Unión Europea, Diari Oficial de la Comunitat Valenciana, Butlletí Oficial de la Província de Castelló i en la web d'este Ajuntament, d'acord amb el que preveu l'article 137.7 en relació amb els articles 132, 152 i 104.2 de la Llei Urbanística Valenciana i amb l'Ordre de 26 d'abril de 2007, de la Conselleria de Territori i Habitatge.  
Vuité. Notificar el present acord als interessats, significant-los que contra este es pot interposar, en el termini d'un mes comptador des de la seua notificació, recurs potestatiu de reposició davant del Ple d'este Ajuntament o, en el termini de dos mesos, recurs contenciós administratiu davant de la sala d'esta jurisdicció del Tribunal Superior de Justícia de la Comunitat Valenciana, de conformitat amb el que disposen l'article 166.4 de la Llei Urbanística Valenciana, l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.»  
  
Borriana, 10 d'abril de 2012.- L'alcalde: José R. Calpe Saera.